Batman (vuoden 2004 animaatiosarja)

Batman () on Warner Bros. Animationin tuottama kuusi kertaa Daytime Emmyllä palkittu animaatiosarja, joka perustuu sarjakuvasankari Batmaniin. Sarja kertoo nuoresta Bruce Waynesta, joka yrittää vasta kolmatta vuotta vakiinnuttaa itsensä Batmanin roolissa Gotham Cityn suojelijana ja samalla tasapainoilla rikkaana poikamiehenä. Tämä nuori Batman myös tapaa ensi kertaa kaikki hänen vihollisensa, kuten Jokerin, Pingviinin, Kissanaisen, Pakkasherran ja Arvuuttajan. Batmania esitettiin Yhdysvalloissa vuosina 2004–2008 Kids’ WB:llä, jonka jälkeen sarjan uusintoja esitettiin The CW4Kidsillä vuoden 2008 aikana. Suomessa sarjaa on esitetty kolmen tuotantokauden verran Subilla.

Sarjassa Batman kohtaa tunnetuimpia vihollisiaan, mutta hieman muokattuna. Sarjasta julkaistiin myös elokuva The Batman vs. Dracula vuonna 2005, joka oli teemaltaan paljon synkempi kuin itse sarja. Ensimmäisellä ja toisella tuotantokaudella Batman seikkailee yksin, mutta kolmannella tuotantokaudella mukaan saadaan myös Batgirl ja neljännellä mukaan tulee Robin. Neljännen tuotantokauden lopussa on myös mukana muita DC Comicsin hahmoja, kuten Metsästäjä Marsista, Vihreä Lyhty, Haukkamies, Vihreä Nuoli ja Salama. Neljännen kauden suosion myötä sarja jatkui viidennelle tuotantokaudelle, jossa muun muassa Teräsmies ja Vesimies tekevät esiintymisensä. Myös Oikeuden Puolustajat -ryhmä muodostuu kauden aikana. Kausi jäi myös sarjan viimeiseksi.

Sarja kausittain

1. tuotantokausi
Sarjan ensimmäinen tuotantokausi esitteli nuoren 26-vuotiaan Batmanin, joka toimi kolmatta vuotta yön ritarin roolissa. Hänellä on käytössään salainen lepakkoluola, jossa Batman pitää huipputeknistä Batmobilea, sekä muita uudella teknologialla varustettuja laitteita. Hänellä on käytössään myös Lepakkoaalto (Bat-Wave) -niminen laite, joka ilmoittaa muun muassa meneillään olevista rikoksista. Apunaan Batmanilla on luotettava hovimestari Alfred Pennyworth, joka jakaa tarvittaessa viisaita neuvoja isännälleen.

Sarjassa ovat mukana myös Bruce Waynen lapsuuden ystävä ja poliisi Ethan Bennett, joka uskoo Batmanin olevan hyödyksi Gothamille. Hänen työparinaan on poliisi Ellen Yin, joka siirtyi hiljattain Metropolisista. Heidän poliisipäällikkönään on Angel Rojas, joka puolestaan vihaa Batmania yli kaiken. Tämän seurauksena kaksikko Bennett ja Yin saavat tehtäväkseen napata Batman kiinni läpi ensimmäisen tuotantokauden. Myös Gotham Cityn pormestari Marion Grange esiintyy sarjan aikana.

Ensimmäisen kauden rikollisiin kuuluvat Rupert Thorne, joka esiintyi sarjassa vain yhden jakson verran. Lisäksi mukana on Jokeri, Bane, Pingviini, Kissanainen, Pakkasherra, Tulikärpänen, Arnold Wesker ja Arpinaama, Ihmislepakko ja Vihjemestari. Heistä Jokeri esiintyi 13 jakson aikana neljä kertaa ollen kauden päärikollinen. Pingviini oli sarjan rikollisista toinen, joka esiintyi useammin kuin kerran, tehdessään kaksi esiintymistä.

Kauden päätösjaksossa Ethan Bennett muuttuu Savinaamaksi jouduttuaan Jokerin kaappaamaksi, kiduttamaksi ja lopulta altistuttuaan Jokerin kehittämälle myrkylle, jonka myötä poliisi Yin muuttaa mielipidettään Batmania kohtaan. Hän tekee yhteistyötä Batmanin kanssa pysäyttääkseen Jokerin onnistuneesti.

2. tuotantokausi
Toinen kausi esitteli uusia rikollisia, joilla oli uudenlaiset synnyintarinat verrattuna alkuperäisiin sarjakuviin. Uusista rikollisista Arvuuttaja esiintyi ensimmäisenä ja myöhemmin mukaan tulivat Tohtori Outo, Ragdoll, Lumooja, Killer Croc, Solomon Grundy, joka oli todellisuudessa Savinaama. Muita rikollisia olivat Jokeri, joka esiintyi myös toisella kaudella päärikollisena. Lisäksi Pingviini teki toiseksi eniten esiintymisiä, Kissanainen, Ihmislepakko, Pakkasherra ja Tulikärpänen tekivät paluunsa ensimmäisen kauden jälkeen.

Kauden aikana Yin teki tiiviistä yhteistyötä Batmanin kanssa, erityisesti kaksikon kohdatessa Arvuuttajan. Yin tekee kuitenkin viimeisen esiintymisensä sarjassa kauden päätyttyä. Tuotantokauden lopulla esitellään komisario James Gordon, jolla on seuraavilla kausilla suurempi rooli sarjan aikana. Myös lepakkosignaali esitellään ensimmäistä kertaa Gordonin myötä.

3. tuotantokausi
Kolmas tuotantokausi loi sarjalle uudenlaisen juonen, kun mukaan otettiin nuori teini-ikäinen Barbara Gordon, josta tuli sarjan kaksiosaisessa avaus jaksossa Batgirl. Isänsä James Gordonin ohella heillä on Batmanin kanssa merkittävä rooli kauden aikana. Hän yrittää olla Batmanin apulainen. Batman kuitenkin kieltäytyy avusta nuoren sankarin innokkuudesta huolimatta. Kauden päätteeksi Batman kuitenkin hyväksyy Batgirlin mukana olemisen. Sarjakuvissa Robin on yleensä kuvattu Batmanin ensimmäiseksi apuriksi. Hahmon käyttöä rajoitti kuitenkin Yhdysvalloissa samaan aikaan pyörinyt Teen Titans sarja, jossa Robin oli keskeisessä osassa.

Myös kolmannella kaudella sarjaan tuotiin uusia Batmanin sarjakuvistakin tuttuja rikollisia, kuten Myrkkymuratti, Gearhead, Maxie Zeus, Cosmo Krank, Temblor ja D.A.V.E., jonka luomisesta vastasi Tohtori Outo. Kolmannella kaudella rikollisten esiintyminen oli tasaisempaa, kun poikkeuksellisesti Myrkkymuratti, Jokeri ja Pingviini esiintyivät eniten kauden päätteeksi. Muun muassa Arnold Wesker teki esiintymisen sitten ensimmäisen tuotantokauden. Kauden päätteeksi professori Hugo Strangesta tuli yksi Batmanin vihollisista, joka oli muun muassa jaksossa "Kourantäysi huopaa" ajanut Arnold Weskerin takaisin rikollisuuden tielle käyttäen hyväsi tämän mielenterveysongelmaa. Jäätyään kauden päätösjaksossa kiinni Batman lähetti professorin Arkhamin mielisairaalaan.

Kolmas tuotantokausi esitteli myös uudenlaisen tunnusmusiikin, vaihtaessaan alkuperäisen The Edgen esittämän musiikin enemmän 1960-luvun teemaiseksi yhdistäessään muun muassa televisiosarjojen Hawaii Five-O ja Batmanin sävelmiä.

4. tuotantokausi
Neljäs tuotantokausi oli yleisesti sarjakuvien kannattajille mieluisampi kausi, jossa muun muassa Bruce Waynen kasvot piirrettiin muistuttamaan enemmän aikaisemmin muun muassa The New Batman Adventuresissa nähdyn Bruce Waynen näköiseksi. Lisäksi 4. kausi esitteli uuden sankarin Robinin, jonka käyttöoikeus oli mahdollista, kun samaan aikaan 3. kauden kanssa esitetty Teen Titans päättyi. Robin esiintyi sarjassa todella nuorena ja oli Batgirlin kanssa osa uutta ryhmää. Jaksossa "Team Penguin" Batgirl sai tietää molempien sankarien salaiset henkilöllisyydet oltuaan aluksi pettynyt Batmaniin, joka koulutti Robinista vakituisen apulaisensa ennemmin kuin hänestä. Lisäksi Bruce Waynen ystävä Lucius Fox esiteltiin sarjan kaksiosaisessa päätösjaksossa "The Joining". Lisäksi Robinin myötä Komisario Gordonin rooli jäi kauden aikana pieneksi. Ethan Bennett teki paluunsa sitten toisen tuotantokauden.

Kausi esitteli myös uusia rikollisia, kuten Tony Zuccon, Killer Mothin, toisen Savinaaman, Everywhere Manin, Black Maskin, Rumorin ja Harley Quinnin. Kausi teki poikkeuksen edellisiin verrattuna, sillä varsinaista päärikollista ei kauden aikana ollut vaikka Jokeri esiintyikin eniten yhteensä neljässä jaksossa. Myös useat rikolliset tekivät jaksossa "Rumors" cameoesiintymisen, kuten Rupert Thorn, Vihjemestari, Kabuki kaksoset ja Bane.

Kausi sai kuitenkin suuren päätösjakson, kun Metsästäjä Marsista alias etsivä J'Onn J'Onnz saapuu maaplaneetalle auttamaan Batmania pelastamaan maailmansa muukalaisvalloittajilta The Joiningeilta. Jakson päätteeksi J'Onn J'Onnz tuo Batmanin Oikeuden Puolustajien vahtitorniin, jossa hän tapaa Haukkamiehen, Vihreän Nuolen, Salaman ja Vihreän Lyhdyn.

5. tuotantokausi
Viidennellä eli viimeisellä kaudella sarjassa keskitytään seuraamaan Batmania ja edellisellä kaudella ensiesiintymisensä tehnyttä Robinia. Sankareina nähtiin myös Teräsmies, Salama sekä Vihreä Lyhty. Kauden viimeisessä jaksossa nähdään myös koko Oikeuden Puolustajien ryhmä.

Vihollisina tällä kaudella nähtiin mm. Lex Luthor, Mercy Graves, Bane, Myrkkymuraatti, Pingviini, Jokeri ja Harley Quinn. Jaksossa The Metal Face of Comedy  pääroistona toimii Jokerin klooni, "Jokeri 2.0".

 Hahmot 
Sankarit
Batman/Bruce Wayne
Alfred Pennyworth
Angel Rojas
Ethan Bennett
Ellen Yin
James Gordon
Batgirl/Barbara Gordon
Robin/Dick Grayson

Muut sankarit
Sarjan viidennellä tuotantokaudella sarjassa vieraili muutamia sankareita.

Metsästäjä Marsista
Vihreä Lyhty
Vihreä Nuoli
Haukkamies
Salama
Teräsmies

Rikolliset

Rupert Thorne
Jokeri
Bane
Pingviini
Ihmislepakko
Pakkasherra
Kissanainen
Tulikärpänen
Vihjemestari
Arnold Wesker ja Arpinaama
Savinaama
Arvuuttaja
Killer Croc
Tohtori Outo
LumoojaRäsynukke
Solomon Grundy
Harley Quinn
Myrkkymuratti
Cosmo Krank
D.A.V.E
Tony Zucco
Killer Moth
Savinaama II
Black Mask
Francis Grey
Temblor
Everywhere Man
Gearhead
The Joining

 Ääninäyttelijät 
 Hahmo Englanninkielinen ääninäyttelijä Suomenkielinen ääninäyttelijäBruce Wayne/BatmanRino RomanoCarl-Kristian RundmanAlfred PennyworthAlastair DuncanVesa HämesBarbara Gordon/BatgirlDanielle Judovits -Dick Grayson/RobinEvan Sabara -Ellen YinMing-Na WenSari MoilanenEthan Bennett/SavinaamaSteve HarrisSasu MoilanenJames GordonMitch Pileggi -Angel RojasEdward James Olmos (ensiesiintyminen),Jesse CortiPasi RuohonenJokeriKevin Michael RichardsonAarre KarénBaneJoaquim de Almeida (ensiesiintymisessä),Ron PerlmanAntti JaakolaPingviiniTom KennyAntti JaakolaPakkasherraClancy BrownPasi RuohonenSelina Kyle/KissanainenGina Gershon?Kirk Langstrom/IhmislepakkoPeter MacNicolTaisto OksanenHarley QuinnHynden Walch -ArvuuttajaRobert Englund -MyrkkymurattiPiera Coppola -Arnold Wesker/ArpinaamaDan Castellaneta -Rupert ThorneVictor BrandtPasi RuohonenFlunky (Arkhamin tarkastaja)?Juha PaananenTeräsmiesGeorge Newbern -Metsästäjä MarsistaDorian Harewood -Vihreä NuoliChris Hardwick -SalamaCharlie Schlatter -Hal Jordan/Vihreä LyhtyDermot Mulroney -OraakkeliKellie Martin -NightwingJerry O’Connell -Lex LuthorClancy Brown -Cash TankensonPatrick Warburton -TulikärpänenJason Marsden -Killer CrocRon Perlman -Basil Karlo/Savinaama IILex Lang -MetalloLex Lang -Tohtori Hugo OutoFrank Gorshin (2. kausi),Richard Green (3-4. kaudet) -Black MaskJames Remar -RagdollJeff Bennett -Killer MothJeff Bennett -D.A.V.E.Jeff Bennett -Kapteeni SlashDiedrich Bader -RhinoJohn DiMaggio -Mercy GravesGwendoline Yeo -MugsyJohn DiMaggio -Artie Brown/VihjemestariGlenn Shadix -TemblorJim Cummings -GearheadWill Friedle -Cosmo KrankPatton Oswalt -Lois LaneDana Delany -Pormestari GrangeAdam West -Lucius FoxLouis Gossett Jr. -Mary GraysonGrey DeLisle -Jimmy OlsenJack DeSena -Mel BramwellKath Soucie -

- = hahmo ei esiinny suomeksi dubatuissa jaksoissa.

 Jaksoluettelo 
 1. tuotantokausi 
 Jakso  Suomenkielinen nimi TV -esityksissä  Suomenkielinen nimi DVD:llä  Englanninkielinen nimi  Esitetty Suomessa  Uusinta Suomessa  2. uusinta Suomessa 1.  Uhka taivaalta  Lepakoita tapulissa  The Bat in the Belfry  02.09.2006  02.12.2006  08.04.2007 2.  Titaanien taistelu  Batman vastaan Bane  Traction  03.09.2006  03.12.2006  09.04.2007 3.  Pingviinin paluu  Pingviinin paluu  The Call of the Cobblepot  09.09.2006  06.12.2006  15.04.2007 4.  Batman kohtaa Lepakkomiehen  Mies, joka halusi olla lepakko  The Man Who Would Be Bat  10.09.2006  06.12.2006  22.04.2007 5.  Jäätävä kosto  Kylmää kyytiä  The Big Chill  16.09.2006  09.12.2006  29.04.2007 6.  Kissa vieköön  Kissanainen ja Batman  The Cat and the Bat  17.09.2006  10.12.2006  06.05.2007 7.  Tulikärpänen  Korkea lämpö  The Big Heat  23.09.2006  16.12.2006  13.05.2007 8.  Huono häviäjä  Kysymyksiä ja vastauksia  Q&A  24.09.2006  17.12.2006  20.05.2007 9.  Sätkynukke  Iso typerys  The Big Dummy  30.09.2006  23.12.2006  27.05.2007 10.  Kortit on jaettu  Hassuttelua  Topsy Turvey  01.10.2006  24.12.2006  03.06.2007 11.  Petolintu  Saalistaja  Bird of Prey  07.10.2006  25.12.2006  10.06.2007 12.  Kuminaaman kosto  Komedian kuminaama  The Rubberface of Comedy, Part 1  08.10.2006  25.12.2006  17.06.2007 13.  Transformaatio  Savinaaman tragedia  Clayface of Tragedy, Part 2  14.10.2006  26.12.2006  24.06.2007

 2. tuotantokausi 
 Jakso  Suomenkielinen nimi  Englanninkielinen nimi  Esitetty Suomessa  Uusinta Suomessa  2. uusinta Suomessa 14.  Rikoskumppanit  The Bat, The Cat, and the Very Ugly  15.10.2006  26.12.2006  01.07.2007 15.  Arvuuttaja  Riddled  21.10.2006  27.12.2006  08.07.2007 16.  JTV  JTV  22.10.2006  27.12.2006  15.07.2007 17.  Tulvan vallassa  Swamped  28.10.2006  28.12.2006  22.07.2007 18.  Pahan vallassa  Pets  29.10.2006  28.12.2006  29.07.2007 19.  Arpa on heitetty  Meltdown  04.11.2006  29.12.2006  05.08.2007 20.  Noidutut  The Butler Did It  05.11.2006  29.12.2006  12.08.2007 21.  Tulta ja jäätä  Fire and Ice  11.11.2006  30.12.2006  19.08.2007 22.  Ryysyistä rikkauksiin  Ragdolls to Riches  12.11.2006  31.12.2006  26.08.2007 23.  Vaarallisia ajatuksia  Strange Minds  18.11.2006  07.01.2007  02.09.2007 24.  Hirviöiden yö  Grundy's Night  19.11.2006  14.01.2007  09.09.2007 25.  Naurun paikka  The Laughing Bat  25.11.2006  21.01.2007  16.09.2007 26.  Naamioiden yö  Night and The City  26.11.2006  28.01.2007  23.09.2007

 3. tuotantokausi 
 Jakso  Suomenkielinen nimi  Englanninkielinen nimi  Esitetty Suomessa  Uusinta Suomessa  2. uusinta Suomessa 27.  Lepakkotytön synty, osa 1  Batgirl Begins, Part 1  30.09.2007  24.12.2007  01.09.2008 28.  Lepakkotytön synty, osa 2  Batgirl Begins, Part 2  07.10.2007  25.12.2007  02.09.2008 29.  Kourantäysi huopaa  A Fistfull of Felt  14.10.2007  26.12.2007  03.09.2008 30.  Yön Ritarin unohdus  A Dark Knight to Remember  21.10.2007  27.12.2007  04.09.2008 31.  Vauhdin hurmaa  RPM  28.10.2007  28.12.2007  05.09.2008 32.  Lelujen kosto  Cash for Toys  04.11.2007  30.12.2007  08.09.2008 33.  Muskelimasa  Brawn  11.11.2007  31.12.2007  09.09.2008 34.  Nauravat kissat  The Laughing Cats  18.11.2007  27.04.2008  10.09.2008 35.  Pahuuden kukat  Fleurs du Mal  25.11.2007  04.05.2008  11.09.2008 36.  Oppipoika  The Apprentice  02.12.2007  11.05.2008  12.09.2008 37.  Ukkonen  Thunder  09.12.2007  18.05.2008  15.09.2008 38.  Jäinen syvyys  The Icy Depths  16.12.2007  25.05.2008  16.09.2008 39.  Rikosnerouden huippu  Gotham's Ultimate Criminal Mastermind  23.12.2007  01.06.2008  17.09.2008

Suomessa julkaistut DVD:t
Batman – Osa 1: Voimat käyttöön:
Batman – Osa 1: Voimat käyttöön sisälsi sarjan kolme ensimmäistä jaksoa suomeksi dubattuina. DVD julkaistiin 4. tammikuuta 2006.

Batman – Osa 2: Mies joka halusi olla lepakko:
Batman – Osa 2: Mies joka halusi olla lepakko sisälsi sarjan jaksot 4-6 suomeksi dubattuina. DVD julkaistiin 17. helmikuuta 2006.

Batman: ensimmäinen tuotantokausi:
Vuonna 2007 julkaistu DVD -boksi sisälsi kaikki ensimmäisen tuotantokauden jaksot suomeksi tekstitettyinä. Julkaisu sisälsi myös paljon bonusmateriaaleja.

 Lähteet 

 Aiheesta muualla 
Batman-sarjan esittely Internet Movie Databasessä 

*